కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Bumrah, Shami, Ishant: టెస్ట్ క్రికెట్ చరిత్రలోనే అత్యుత్తమ బౌలింగ్ త్రయం
భారత పేస్ బౌలింగ్ త్రయం బుమ్రా, షమీ, ఇశాంత్ శర్మ.. టెస్టు క్రికెట్ రికార్డులను తిరగరాశారు. ఈ ఏడాది విదేశీ గడ్డ మీద సత్తా చాటి.. అత్యుత్తమ బౌలింగ్ త్రయంగా 34 ఏళ్ల రికార్డును బ్రేక్ చేశారు.
Samayam Telugu | Updated:
Dec 29, 2018, 09:29PM IST
Bumrah, Shami, Ishant: టెస్ట్ క్రికెట్ చరిత్రలోనే అత్యుత్తమ బౌలింగ్ త్రయం
2018లో భారత బౌలర్లు అరుదైన రికార్డులను ఖాతాలో వేసుకున్నాడు. విదేశీ పిచ్‌లపై చెలరేగిన పేస్ త్రయం బుమ్రా, షమీ, ఇషాంత్.. ఈ ఏడాది సంయుక్తంగా 131 వికెట్లు తీశారు. కేలండర్ ఇయర్లో టెస్టు క్రికెట్లో అత్యధిక వికెట్లు తీసిన బౌలర్లుగా వీరు రికార్డులకెక్కారు. వెస్టిండీస్ దిగ్గజ త్రయం జోయెల్ గార్నర్, మైకెల్ హోల్డింగ్, మాల్క్‌లమ్ మార్షల్ 34 ఏళ్ల క్రితం నెలకొల్పిన రికార్డును వీరు బ్రేక్ చేశారు. ఈ ముగ్గురు విండీస్ బౌలర్లు 1984లో 130 వికెట్లు పడగొట్టారు.
మెల్‌బోర్న్ టెస్టు నాలుగో రోజు ఆట ముగిశాక భారత బౌలింగ్ త్రయం వీరి రికార్డ్‌ను బ్రేక్ చేసింది. ఈ ఏడాదే టెస్టుల్లోకి అడుగుపెట్టిన బుమ్రా 9 మ్యాచ్‌ల్లో 46 వికెట్లు తీశాడు. షమీ 12 మ్యాచ్‌ల్లో 46 వికెట్లు తీయగా.. ఇషాంత్ 11 టెస్టుల్లో 39 వికెట్లు పడగొట్టాడు.
2018లో భారత బౌలర్లు 257 వికెట్లు పడగొట్టి 39 ఏళ్ల రికార్డును బద్దలుకొట్టారు. 14 టెస్టుల్లో 9 మంది రెగ్యులర్ బౌలర్లు, ఓ పార్ట్ టైం బౌలర్ కలిసి ఈ వికెట్లను తీశారు. 1979లో 17 మ్యాచ్‌ల్లో బౌలర్లు 237 వికెట్లు తీయడమే ఇప్పటి వరకూ అత్యధికం. అరంగేట్రం చేసిన ఏడాదిలో అత్యధిక వికెట్లు తీసిన బౌలర్‌గా దిలీప్ దోషి (40 వికెట్లు) రికార్డును బుమ్రా బ్రేక్ చేసిన సంగతి తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.